《送紫微孙舍人赴镇长安》
宋代·魏野

长安千古帝王城，镇选词臣自圣情。
三字带来天上贵，双旌拥出世间荣。
朱衣尚列神仙步，红药宜吟雅正声。
预想前春游赏处，九龙池上百花明。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。